Kichwa: Trump amekana shutuma dhidi yake kuwa yeye ni mbaguzi\nKwa kuzingatia jina la hapo juu la makala ya kuwaziwa, fikiria makala.\n
Katika ukurasa wa Twitter aliwataka wanawake hao wasio na asili ya Marekani, ''kuondoka'' kuelekea kwenye nchi zao walipotoka.

Kitendo hicho kiliamsha ghadhabu, alikataa shutuma kuwa yeye ni mbaguzi: ''sina asili ya ubaguzi mwilini mwangu!''.

Bunge la wawakilishi linajiandaa kupigia kura makubaliano ya pamoja ya kukemea kauli zake, huku hatua hiyo ikitegemewa kupita kutokana na kuwepo wawakilishi wengi wa Democrats.

Awali, wabunge Alexandria Ocasio-Cortez, Ilhan Omar, Ayanna Pressley na Rashida Tlaib walitangaza kupuuza matamshi ya Trump wakidai yanalenga kuwaondoa kwenye mstari.

Wabunge hao waliwataka watu nchini humo kupuuza maneno yake.

Raisi Trump hakutamka majina ya wanawake hayo kwenye ukurasa wa Twitter, lakini yaliyokuwemo kwenye matamshi yake yalionesha wazi kuwepo kwa uhusiano na wabunge hao.

Alisababisha hasira baada ya kusema wanawake ''ambao asili yao wanatoka kwenye nchi ambazo serikali zake ni zina machafuko'' warejee makwao.

Wakizungumza na waandishi wa habari wanawake hao wamesema, hivi sasa watu waweke akili zao kwenye sera za nchini Marekani na si maneno ya raisi Trump.

Rashida Tlaib, Ayanna Pressley, Ilhan Omar na Alexandria Ocasio-Cortez

Wanawake hao wamesema nini? 

Bi Pressley amezitupilia mbali jitihada za raisi ''kutukandamiza na kutunyamazisha'', akiongeza kuwa walikuwa ''zaidi ya watu wanne.''

''Kikosi chetu ni kikubwa.Kikosi chetu kinahusisha mtu yeyote aliye tayari kujenga ulimwengu wa usawa na haki,'' alisema.

Wanawake wote wanne wamesisitiza kuwa huduma za afya, matumizi mabaya ya silaha, pia kushikiliwa kwa wahamiaji katika mpaka kati ya Marekani na Mexico ni masuala ya kutazamwa.

Bi Omar amesema maneno ya Trump yanadhihirisha kuwa ''mashambulizi ya ubaguzi wa rangi'' dhidi ya wanawake wanne maneno ambayo ''hayana maana yeyote isipokuwa kuigawanya nchi yetu''.

Awali raisi alisema kwa bi Omar alikuwa akiunga mkono kundi la wanamgambo za al-Qaenda. ''Ninajua kuwa kila muislamu aliyeishi nchini humu na duniani kote amesikia kuhusu kauli hiyo hivyo sitaipa nafasi kwa...